|  |
| --- |
|  |
| **Република Србија** |
| **МИНИСТАРСТВО ГРАЂЕВИНАРСТВА,** |
| **САОБРАЋАЈА И ИНФРАСТРУКТУРЕ** |
| Број: 404-02-49/11/2018-02 |
| Датум: 13.08.2018. године |
| Немањина 22-26, Београд |

На основу члана 38. став 3. Закона о јавним набавкама («Службени гласник РС», бр. 124/12, 14/15 и 68/15)

**РЕПУБЛИКА СРБИЈА**

**МИНИСТАРСТВО ГРАЂЕВИНАРСТВА, САОБРАЋАЈА И ИНФРАСТРУКТУРЕ**

Београд, ул. Нeмaњина бр. 22-26

објављује

**ПОЗИВ ЗА УЧЕШЋЕ НА УРБАНИСТИЧКО-АРХИТЕКТОНСКОМ КОНКУРСУ**

**у поступку јавне набавке** **услуга**- **Пружање услуге спровођења Урбанистичко-архитектонског конкурсa за меморијални комплекс на планини Цер**, **редни број ЈН 20/2018.**

1. Назив, адреса и интернет страница наручиоца: Министарство грађевинарства, саобраћаја и инфраструктуре, ул. Немањина бр. 22-26, Београд, www.mgsi.gov.rs
2. Врста наручиоца: орган државне управе.
3. Врста поступка јавне набавке: урбанистичко-архитектонск конкурс
4. Опис предмета набавке, назив и ознака из општег речника набавки: услуге - Пружање услуге спровођења Урбанистичко-архитектонског конкурс за меморијални комплекс на планини Цер Назив и ознака из општег речника набавки: 71200000-0 Архитектонске и сродне услуге.
5. Опис конкурса: отворени, пројектни, једностепени, анонимни архитектонскo-урбанистички конкурс.
6. Опис и захтев у вези дизајна, односно пројекта: Предмет конкурса је израда идејног решења предметног меморијалног комплекса (ужи контекст) и непосредне околине (шири контекст) на планини Цер. Циљ је да се активирају сви потенцијали овог простора и повећа његова атрактивност. Од учесника се очекује да понуде оригинална, функционална и рационална решења, естетски примерена планини Цер.

**Ужи контекст** – Део планине Цер, једна од њених највиших тачака, који је обухваћен Конкурсом чини шумско земљиште у власништву ЈП „Србијашуме“ Београд (део к.п.бр. 928 К.О. Двориште и део к.п.бр. 826/1 К.О. Десић), који би био видљив са свих страна из Републике Србије и Републике Српске, са спомен обележјем у виду стилизованог крста, који би био и у функцији видиковца; јавна површина испред спомен обележја; објекти културе-документациони центар-едукативни центар, музеј Великог рата; као и угоститељски и пратећи објекти. Посебну пажњу обратити на трасу *Римског пута*, која тангира ужи обухват који износи приближно 2 *ha*.

**Шири контекст** – Конкурсним задатком је обухваћен и простор у непосредној околини Спомен комплекса (тј. претходно описане локације) и обухвата простор који је ограничен постојећом приступном, асфалтном саобраћајницом, викенд-насељем „Водице“, Тројановим градом, црквом Св. Јована Шангајског до Планинарског дома. Шири контекст као непосредно окружење ужег контекста дефинисан је ради повезивања са окружењем у визуелном и функционалном смислу. У оквиру овог простора акценат треба ставити на реорганизацију саобраћајних токова, са варијантним решењима (режим саобраћаја и/или искључива пешачка зона, решење стационарног саобраћаја, обнављање Римског пута) узимајући у обзир постојеће садржаје и слично. Обухват ширег контекста је око 56 *ha*.

1. Начин преузимања конкурсне документације и интернет адреса на којој је конкурсна документација доступна: конкурсна документација и сви прилози се преузимају бесплатно са Портала јавних набавки [www.portal.ujn.gov.rs](http://www.portal.ujn.gov.rs), интернет странице наручиоца www.mgsi.gov.rs или интернет странице Спроводиоца конкурса Удружења архитеката Србије [www.u-a-s.rs](http://www.u-a-s.rs)
2. Начин и рок за предају дизајна, односно пројекта:

|  |  |  |
| --- | --- | --- |
| **Текстуални део** | | |
| Текстуално образложење на А4 формату доставити у 6 примерака.  Текстуално образложење мора бити означено истом шифром као графички део од пет бројева у горњем десном углу насловне стране, фонт Ariаl, Bold, 30.  Језик конкурса је српски, текстови морају бити у фонту Ariаl величине 11 пункта. |
| **Графички део** | |
| Графички прилози се достављају на формату Б1, 100 x 70 см,  Сви графички прилози морају бити означени шифром у горњем десном углу,фонт Ariаl, Bold, 50.  Графички прилози се каширају на пени од стиропора до 5мм дебљине |
| Сви прилози, графички и текстуални, морају бити упаковани у непрозирну мапу у којој мора бити и списак свих прилога и две затворене коверте (АУТОР и ПОДАЦИ ЗА КОНТАКТ). На спољашњој страни мапа се означава само истом шифром рада од пет бројева, фонт Ariаl, Bold, 50.  Kоверте сe означавају шифром у горњем десном углу.  Коверта са назнаком "АУТОР" треба да садржи шифром означену и потписану *Изјаву конкурената.*  Коверта са назнаком "ПОДАЦИ ЗА КОНТАКТ", садржи шифром означен списак са именима чланова ауторског тима и сарадника и податке о адреси за контакт (поштанској и e-mail) и броју контакт телефона.  Учесник може предати само један конкурсни рад. Конкурсни рад садржи само једно решење и варијанте решења нису дозвољене.  Сви садржаји конкурсног рада: графички део, текстуални део, коверте, изјаве и мапа, означавају се истом шифром.  Све прилоге, текстуалне и графичке обавезно је доставити и у електронскоj форми, у *PDF* формату, у резолуцији од 200 *dpi*, на СD-у или на флеш меморији.  Техничко обликовна обрада конкурсног елабората према наведеном опису и захтеву, димензији и броју примерака је обавезни садржај конкурсног рада. Радови који не садрже горе наведене и захтеване елементе и прилоге неће бити разматрани. |

1. Рок за предају радова је 16.10.2018. године до 15,00 часова, без обзира на начин предаје (непосредно или поштом) у просторијама Удружења архитеката Србије, Београд, Кнеза Милоша 7а/III.
2. Напомена о учешћу одређене професије: Право учешћа на конкурсу, у складу са чл. 7. став 1. тачка 2) Правилника о обавезним елементима конкурсне документације у поступцима јавних набавки и начину доказивања испуњености услова („Сл гласник РС“ број 86/15) и чл. 28 Правилника о начину и поступку за расписивање и спровођење урбанистичко–архитектонског конкурса („Сл. гласник РС“, број 31/15), имају физичка лица са стеченом високом стручном спремом из области архитектуре, без обзира на њихову територијалну припадност и њихове личне особине, или правна лица која именују лице са стеченом високом стручном спремом из области архитектуре. Као доказ о захтеваном стеченом образовању учесник у конкурсу доставља копију дипломе.

Учесник на конкурсу не може бити лице које је непосредно ангажовано на припреми и спровођењу Конкурса, односно уколико је у сродству или непосредно сарађује са истим, као ни лице које је у управи или је запослено код органа који расписује Конкурс.

1. Поред поштовања и задовољења услова из програма и конкурсног задатка, те усклађености конкурсног решења са датим урбанистичким условима и препорукама, Жири ће вредновати конкурсне радове на основу следећих општих критеријума:

-Квалитет решења у односу према теми - значењски и наменски квалитети решења;

-Оригиналност идеје, уверљивост и комуникативност решења;

-Естетски, ликовни и обликовни квалитети решења;

-Квалитет решења у дистрибуцији намена и садржаја у простору као и функционалност предложеног решења;

-Квалитет решења у однос према контексту – непосредном и ширем окружењу, културном наслеђу и специфичностима простора;

-Квалитет техничко технолошких карактеристика решења, материјализације као и будуће експлоатација и одржавање;

-Приступ у складу са принципима одрживости (еколошки и енергетски одржива решења, очување и унапређење квалитета животне средине);

-Изводљивост решења;

-Уверљивост аргументације – јасноћа саопштавања кроз графичке прилоге.

1. Имена чланова Жирија:

**Председник жирија**

академик проф. Бранислав Митровић, архитекта - представник Спроводиоца конкурса

**Чланови жирија**

Мр Ђорђе Милић, дипл. просторни планер - представник Расписивача конкурса

Видоје Петровић, градоначелник Лознице - представник Расписивача конкурса

ванр.проф. Милан Ђурић, архитекта - представник Спроводиоца конкурса

ванр.проф. др Владимир Миленковић, архитекта - представник Спроводиоца конкурса

**Заменик члана жирија:**

проф. Иван Рашковић, архитекта - представник Спроводиоца конкурса

**Известиоци:**

др Снежана Веснић , архитекта

Соња Дедић , архитекта

**Секретар жирија**

Ана Главички, Удружење архитеката Србије

1. Да ли одлука Жирија обавезује Наручиоца: Наручилац ће прихватити сваку одлуку Жирија донету у складу са Законом о јавним набавкама, Правилником о начину и поступку за расписивање и спровођење урбанистичко-архитектонског конкурса („Сл. Гласник РС“, број 31/15) и засновану на професионалним и етичким начелима рада.
2. Број и вредност награда: Уколико до утврђеног рока пристигне најмање 6 радова и уколико исти задовољавају пропозиције конкурса доделиће се следеће награде у укупном износу нето наградног фонда од 1.550.000,00према следећој расподели:

Прва награда 650.000,00 динара

Друга награда 450.000,00 динара

Трећа награда 250.000,00 динара

Два Откупа од по 100.000,00 динара

Жири ће расподелу награда извршити у свему према одредбама Правилника, са могућношћу и другачије расподеле награда у оквирупредвиђеног наградног фонда.

Инвеститор се обавезује да ће исплату за изабране и награђене конкурсне радове извршити према одлуци Жирија,а у складу са Конкурсном документацијом - расписом у року од 45 дана од дана потврђивања Одлуке жирија од стране Наручиоца.

1. Да ли ће са победником бити закључен уговор: Аутор конкурсног рада је учесник који је израдио конкурсни рад и тиме под својим именом објавио ауторско дело чином предаје на конкурс. Ауторски тим чине потписници конкурсног рада, коаутори, и тиме носиоци свих зајeдничких ауторских права.

Предајом конкурсног рада аутори (ауторски тим) уступа пренос свих имовинских права аутора Расписивачу уколико је предметни рад награђен.

Награђени радови могу се користити у целини или у деловима и кроз израду планске и техничке документације биће прилагођени ситуацији на терену, односно просторним и техничким могућностима и ограничењима.

Инвеститор нема обавезу ангажовања аутора као вршиоца израде планске и техничке документације.

Уколико је потребно и уколико постоји обострани интерес, Расписивач може консултовати ауторе награђених радова током даље разраде пројекта, а аутори ће пружати консултантске услуге у потребној мери. Сваку евентуалну сарадњу стране ће регулисати посебним уговором.

Аутори задржавају право на публиковање својих радова.

Инвеститор има права да користи све пристигле радове, да их публикује и промовише резултате конкурса. Рок за доношење Одлуке о избору дизајна: 25 дана од дана истека рока за подношење и предају радова.

Лица за контакт испред Наручиоца: Ивана Стефановић, тел: 011 364 03 42; e-mail: ivana.stefanovic@mgsi.gov.rs

Лице за контакт од стране Спроводица конкурса Удружења архитеката Србије: Ана Главички, тел: 011/32-30-059 и 011/3239-754; e-mail: [sas-dab@eunet.rs](mailto:sas-dab@eunet.rs)